
O Volapukaflens valopo! 



J> 1 J> 3 J. ^ 




1. O fi- ra- -bim!, o fi- ra- -bim!, la- -bol ble--de--mi grti- nik. No- 




nrrr~ni 




-e gru- -nol, ven hi- -tu- -pos, a- -bi un ni- -fup, ven kol- -dos. 0 


fi- -ra- -bim!, o fi- -ra- -bim!, la- -bol ble- -de- -mi gru- -nik. 



2. O firabim!, o firabim!, kanol obi bo pliton. 
Tu kritidup kio suvo ajuitob oli vemo! 

0 firabim!, o firabim!, kanol obi bo pliton. 


3. 0 firabim!, o firabim!, 
Spel e laid gevons ai 
0 firabim!, o firabim!, 


tidon obi klot ola. 
obes nami e kuradi. 
tidon obi klot ola. 


Atradutob kritidalidi Deutanik at ad kuradukon 
obes valik un tim letodas. Klimatacen ofiku- 
lukon-la lifi menas modik, menamodots 
ovilons-la fugon de ditret e krig ini Ians, kb 
nog kanoy lifon gudiko, asa in Yurop. 


Too rels anik flagons jilekredanes oksik ad 
moton cilis modikuno modikis, u proibons 
gebadi legeti-neleta-medas. Kludo ditret 
pluikon pato in Ians pofiks e nenspeliks. 






Alo, to val at, vipom dekuli jonik 
oles ed olsikanes redakan e cifal: 


o 


o 

Do Masiat dobik e pats votik se rujenav relik (Fin). 

Fa ,Albert Sleumer', se „Volapukagased pro Nedanapukans", 1939, niims: 4-6. 

(El i malon vodis nekosomik, red malon pokis. Plans patuvons lenfin yegeda.) 

Baonan: ,von Ow’ akludom se vods ela ,Katharina Emmerick’ do ,Hom’ 
gideto. das etan, kel anosukom ninalo ruloveiikami tefii Masiat veratik. e kel tano 
it abitikom as Sanal vola, zesiidiko eposbiniikom-la retodis levemik in jenav 
menefa. Jenofo vestigan akiipom, das no ipolom in biioced at; atuvom tio in 
lebuks valik, kels bejafons rujenavi relas, so in penads elas Julius Braun. 
Windischmann, Lasaulx, Kuhn. Lassen, Huch, Dollinger’ e ,Max Muller’, siami 
bundanikun niluda okik, sodas areafom ad loniilbn kludodi sokol: „Suadob, das 
vestig i nen stigadam ela .Emmerick’ se retods, kelis el .Horn’ eposbiniikom, 
leigo asa kanoy kludon se vobed ad kod ona, pos pasetikam tima semik, 
okludonov dabini oma, bn mod ot, asa stelavans: .Bessel, Leverrier’ ed ,Adam’ 
etiivoms planeti: naptun, meda ikiipedoms vobedis ona”. 

Mem ela .Horn’ binon gretik po Grikanans, Romanans, germans, Maxikanans, 
nagars e lindiyans Noluda-Meropa; ab binon neleigodoviko namik po Liranans e 
Lindanans, asa ya pasagos. 

De nets pagik valik vona Liranans, atans binons zao „mens se .Aryana’ (= lan 
lariyanas)”, nemu edeikons de rudasevadukam. Lebligadi oksik acedons ad 
komipon i in privatalif ta namads daga, ed agebadons ad atos bn mod tio kritik 
dataeti| ud oknoadif. Asevons godapleki e soarapleki sa konsienivestigi. Liranan 
veratalekredik amuton sukon oke in siil patron an i;l, e su taled koefapatarif. 
Aplekoy pro edeadolans jiio un del folid, bi acedoy, das pas tano pbcodetons fa 
God. Pro Liranans verat abinon din dinofikf. Nuns vonadikiin po net at tefii el 
,Haoma’ ii ,Homa’ sevadiikons kleiliko, das do natal ona ceds taadik tel pipakons: 
dilo palecedom jelalanan veiitik, dilo lugodikultan naudodik. Asa balidane ablinoy 
ome sakrifotis, ed astimodoy omi asa dabinani godofik. 

Somo padedietons ome kaps nimas pipugol valik, e modanaediko akredoy, das 
ajuitoy omi it in vaet plana di .horn’. Po atos atefos eli .asclepias acida’ u .sacro- 
stema viminalis’. Kaul| bigik lafaplanadaf at agivon dub ped vaeti miligilik, kel 
po geb alabon smeki saabik e vobedi brietiikbl. Plan at, ed i vaet oka, panemons in 
Liranapiik: .haoma’, ed in Lindanapiik: ,soma’. 9 Ab in Lindan pla el .asclepias 
acida’, kel abinon us seledik, lotud akomon, sekii kod kelik el , Om mani padme 
hum’, kel balionnaediko paluresiton fa braimaneff e budanef loliks, tonon: „Pale- 
lobolos, o ,Hom’! bijut in lotud!” 1 Lagiiptanans alabons lotudi ot, keli astimons 
vemo. Popatribiits lolik ga igo dabinons, kels panemons lotudifidans! 

Tsyinanans afidons leigo rizomi kripik lotuda, asa zibi biilik, meilik, benosme- 
kik. De .Brahma’ lotudasumbol aloveikon ad .Buddha’. Reto Lindanans nemons 
eli .Brahma’ eli ,Adi-Buddha’, sevabo eli .Buddha’ rigik, e sagons ya me atos, das 
bevii el .Gautama-Buddha’ ed el .Brahma’ tefs nabatik dabinons. 

Sekii kod at cedob kluo vero lasumovikif lesagi baonana: ,von Ow’, das el 
,Brahma’ binom no votik, asa el ,Para-Haoma\ sevabo el ,Hom’ susik, klu el 
,Hom’ siiperikiin, das om kludo binom verato fiinan posodik braima, keli esukoy 
jiinu vaniko. Vo! tiiv jenofiko veiitik! Das sevabo in Sanskrit pluiikam suvo 
panotodon medii foyiimot: ,para’ binos jenofot., e trak:-: ela ,Parahaoma’ iin tim 
vonikun sanskrita, ven cen de el ,h' ad el ,s’ no nog ijenon, binon vemo kleilik. 
Asa sevoy, su taled saludabukarelsf gretik jol dabinons, sevabo uts braimanas, 
budanas, zoroatanas, yudanas, krutanas, slamanas, konfutsitanas e laotetanas. Ya 
el ,Max Muller ’ ajonom in lebuk famik oka: Comparative Mythology’ 
(= Miteodav leigodik) (flan: 125) ad atos, das sevobs fiinanis relasitas valik et, 
plas te utani balida. No mogos-li bo, das baonane: ,von Ow’ stim duton, das om 
nu binom-la utan, kel etuvom i fiinani braimanefa? 

Ab geflekobsos obis ad rel Lirananas! 

Zao tin yel: 1000 bii Kristus kultan Liranik relofik se dafamiil: ,Spitama’ 
amiserom popi, kel ireafon dii pasetikam tima ini lukred gagik. Panemom 
,Zoroaster’: at binon nem Grikanapiikik pro ,Zarathustra’, kel luveratiko sinifon: 
„Goldastel”, de ,zara’ = goldik, ed ,istar’ = stel, ab alo no: „dalabol jamodis 
kuradik”. Man at asteifom, in lebuk okik: ,Zendavesta’ (= kleiliikam Iona), ad 
londfiikdn donu rulejoni rafinik di ,Noah’, kel alabon stabi oka in rudasevadiikam, 
ed aplopom ad dunon atosi on mafad gretik. Bi ye kult di ,Hom’ ivulikon tu vemo 
in pop, adakipom de at siamamakis, sevabo mortiri, skeli ed eli ,haoma’ ii 
planavaeti, kela binal ye te paloniilon asa sanabik, ab no asa godik. 10 In el 
,Zendavesta’, kel reto asufon zao iin yel: 300 bii Kristus bevobi nulik, konoy i do 
,Noah’, kel ye panemom us ,Husyeng’, sevabo „sagiikan” (tala; de ,hus’ = 
sagukon). 

Palecedom as tribiitafat neta Liranik, e pakazetos, das no abinom-la slopan ela 
,Hom’, sio leposson omik, el ,Pivengehani’, lopo pemaniotol, eniidugom-la kulti 
di ,Hom’ ini Liran, keli tano son omik: ,Jim’ (ii: ,Dsemsyid’, sevabo „Nidolan”, 
de vod: ,syid’ = nidon) tuiikolo eplagom-la 11 , sekii kod kelik om demii nedun e 
refud leplekama Goda veratik, eperom-la benadi kilnaik, as reigan ldpikiin, as 
kultan ldpikiin ad as lejonan ldpikiin. Demii atos pelovegivom-la ad ponod 
laidiipik sneke: ,Dahaka’. 12 

Du pos relinuliikam fa ,Zoroaster’ el ,haoma’ te padigidon as balid bimas, kelis 
God valanamadik iplanom-la, iba in plan lan omik akomadon-la, in Lindan 
atikadoy, das plan di ,soma’ aninadon Godi. Pakobiikon in belem iin neit 
fulamunik 13 , pasabledidon, e paveigon su luvab dub hikapars tel lii sakrifatem. Is 
sakrifals abliitoms me stons kaulis, apladoms onis tano ini sib, ed asiipedoms 
vaeti. Tano at pafemtikon medii liiiikots. In el ,samaveda’ ed in el ,rigveda’ 
sakrifakdsomots valik jiio in pats smalikiin pabepenons, e pakazetos, das gods 
aledesiroms drinedi at, ad briettikon okis me on. In tef semik drined at di ,Hom’ 
jonon siimi ko lifabim in parad. 

So Lindanans nemons eli ,soma’ i „miligi nedeadofa”, dub juit kela „balam 
lana finofik ko rulanal pavobadon”. Asa in kritanef difs valik bevii liegikans e 
pofikans, lopikans e donikans, sapikans e balugikans nepubons po get koarista, so 
otos i jenon dub godadrined vedadas! 14 In penads at fulii brul fopikiin grupa menas 
semik, kels abinons, de God veratik in stelafagot, adistoy bevii el ,soma’ yelovik e 
griinik; ga agevoy buami kole goldayelovik. 

La planavaet, kel no adabinon in modot saidik, amigoy, ed in Liran ed in 
Lindan, stofis votik, asa bori, miligi, meili,... Ya tin rutim alecedoy in Lindan eli 
,Hom’, asa eli .Buddha’: sevolan, kel pikleilukom. Ab i in vedads vonik telnatal 
ela ,Hom’ asiiilikon boso. Baldilo abinom lejonan saludik, asa el .Buddha’, 
votadilo palecedom gonan magiva, sevabo asa el ,Bhuta’, kel sinifon spaki u 
mignomi damiikdl. Fat ela ,Hom’ abinom vo son lita, ab mot omik abinof daut 
daga. Mutoy-Ii bo kodidon telnatale at ela ,Hom’, das atolatoy in godanolav 
Lindanik igo dagi flenofiko!? Si! asteifoy in on ad fibitkon mogikuno taadi 
levemik bevii lit e dag. 

Fa Lindanan verat vonao pilecedon asa suemod posodik, kel kludo akanon 
difon ma ced balatana. Nog iin attim matedagebofs pajotons me el ,hom’ sonemik, 
atos binon filamasakrifot de modot smalik ela ,ghi’: bor pesmeitol, stimii gods. 
Pla planavaet no ai bltimik bor goldayelovik, keli afliimbfiikoy asa vaet, plti 
akanon pagebon nendodiko, bi on asa lopo pasagos, ya ai abinon liiiikot ad 
sakrifot voik di ,Hom’. ■ 

Noets: 

9 Od i: ,saoma’. Cen ela ,h’ ad el ,s’ jenon suviko, samo el ,ahura’ (= sol) vedon el 
,asura’, de kel cedii ,von Ow’ el ,sire’ Fransanapukik, ed el ,sir’ Linglanapukik 
(keli votikans dutulons de el .senior’ latinik) bo licinons-la. Vod: .sorna’ bo 
duton-la lu vodastab: ,su’ (= .generare’: faton; u: .stillare’ (lov.): tofon; 

.exprimere’: sepedon; .succum exprimere’: sepedon vaeti). Vodastabe ot 
dutedoy vodi: ,sunu’ (= son, in Grikanapuk: .hyios’; cen elas ,h’ e ,s’l) e vodi: 
.savitri’: sol (.generator’); vod at binon manik in puks tio valiks. El .Horn’ bo 
labon-la roleti ko el ,gomo’ ud el ,gumo’; in got: ,guma’ = men, in langalasaxad: 
.gorna’, in rulitaliy: ,hemo’ (de at: ,he-hemo’ = nemo!), in Grikanapuk: .homados’ 
e .homilos’ (= menamodot). ,Soma’ = tof binos bo sinif sumbolik. 

10 In mortir plan di .Horn’ patroivulon, kela vaet pafanadon ini skel, e padrinon se 
at. Binos sevadik, vio nog un attim in Lindan braiman alik, si! ponidan alik e 
lubegan alik kepoloms ko oks dinis at, bi cedons onis ..saludikis”. 

11 El .Dsemsyid’ binom ma poedan a jenavavestigan famik: .Firdusi’ (u: .Firdossi’, 
sevabo ..Paradikan”, f zao un 1022 pos Kristus) funan sogatas fol, sevabo utas 
kultanas, kriganas, feilanas e tedanas. Abinom ma nun ela .Firdusi’ reg balid 
Lirananas ifimalodikol, kels itevons se Zanoda-Siyop lu Parsan e Liran 
(leigodolos eli .Windischmann’: .Zoroastrische Studien’ = Studots di .Zoroaster’, 
.Berlin’ 18631). .Dsemsyid’ abinom kuratiko utos, kelosi el .Homeros’ diseinom 
me el .poimen laon’: ..popigaledan”. In Sanskrit suemod ot tonon: .gopati’ = 

-> 

„kunigaledan”. Tributaplins abinoms kluliko ai veteridalabans liegikun, asa un 
tim obas atos nog binon soik po nagararegs in Frikop. Ma .Firdusi’ el 
,Dsemsyid’ esagom: „Pedekob ko nid Goda”, ed eflagom leplekami oka loliko 
bai lejon ela ,Hom’! Gereaf ad haret menigodama ajenon zao un yel: 250 pos 
Kristus dub polalejonan Liranik: ,Mani’ (in Grikanapuk:,Manes’, in latin: 
.Manichaeus’), kel anublinom ini zoroat dinis valasotik lugodikulta budanas. 
Aleadom leplekon oki on mod di ,Flom’! 

12 Vod at sinifon bo eli „degbad”, ed edavedon se ,de-hak’; klulos, das me at diab 
padiseinom. In Nula-Parsanapuk vod tonon: ,azdeha’, e patraduton me „drak”. 
Fovo anemoy diabi eli ,Agro-mainyus’ (= lanal badik), se kel el .Ahriman’: taan 
ela ,Ormuzd’ adavedon. Vod latik at licinon de ,Ahura-mazda’ (= „sol sapik” 
sevabo „God”). 

13 Mun it ageton demu kol goldayelovik oka nemi: ,soma’. Padigidon as „tof saludik”. 

14 Leigodoyos la atos topi in el .Zendavesta’ (,Jagn’|: X, 13): „Lelob ele ,haoma’l 
bi vedukon lani pofikana leigo so gretiki, asa uti liegikana. Lelob ele ,haoma’l 
bi vedukon lutalakti fopanas so gretiki, asa talakti sapanas. Mani natik vedukol 
saludikumi a visedikumi, ven juitom oli, o ,hom’ yelovik! posa pemigol ko milig!” 
— Un tim latikum te kultans parsiyanas nog anusumons eli ,haoma’, tefii kel 
fiimiko aiplu asiiadikoms, das God idiitom oke zibi at. „ln fakad lebotidik dub 
drined brietukol pikodol asenaloms okis nilikumo la God”, el ,Prof. Hettinger’ 
sagom in lebuk gretik okik:, Apologie des Christentums’ (= Paolog krita) (II, 3,461). 


Vods nekosomik in yeged lopik komadols: 


bliiton - quetschen, to squash, contunder; 
braim - Brahmanismus, brahmanism; 
dataet - Abtotung, mortification; 
dinofik - sachlich, objective; 
fimalodikon - sesshaft werden, to settle 
down, devenir sedentari; 
flumofiikon - verflussigen, to liquefy, 
liquefacer; 

gagik - garstig, foul, repugnante; 

,Jacn’ —> ,Yasna’: Primarliturgie des 
Zoroastrismus, principal act of 
worship of Zoroastrianism, liturgia 
principal de Zoroastrismo; 

Korakots anik tefii yeged at: 


jiio - bis hin, up to, usque (a) [kbsomiko 
dub prapod seimik pasokol]; 
kaul - Stengel, stalk, pedunculo; 
koefapatar - Beichtvater, confessor; 
lasumovik - aufgreifbar, capable of being 
taken up, sasibile; 

Liran - Iran; 

oknoad - Selbstverleugnung, selv abne¬ 
gation, abnegation (de se ipse); 
patronan - Schutzherr, protector; 
saludabukarel - Buchreligion, book 
religion, religion de scriptura(s); 
trak - Zusammenziehung, contraction. 


flan: 125 —> pad: 125 (el Sleumer is jinom piflunonfa Deutdnapiik, ko vods: pad e 
flan < binons leigiks, sevabo ,Seite’)\ 
aflumofiikoy —> aflumofukoy (ba binos biikapok). 

Konotil do kritidaloet. 

Fa ,Margret Rettich’, ini Volapiikpetradutol fa ,Hermann Philipps’. 

S emikna man atuvom gani po jol. tin del biiik novulatep idalebladon. 

Bo gan isvimon su mel tu fagio, tano pidemufiikon fa flum, e poso pi- 
sveimon sui jol fa vefs. Nilo nek alabon ganis. Vo abinos domagan vietik. 
Man astegom oni dis yak oka ed ablinom oni lii jimatan okik: „Eko! atos 

binon kritidaloet obsik.” 

Bofans neforo biio alabons nimi, klu no 
alabons leceki. So man abumom leceki 
leni domamon. Vom aseitof ninio sakis e 
love ons trikayaki neflifedik. Ini gul bal 
apladof skali labii vat. 

„Sevol-li, kisi gans fidons?”, asakof. 

„No! no sevob osi”, man asagom. 
Asteifiilons ad nuliidon gani me potets e 
me bod, gan ye no avilon fidon dinis at. I 
ni avilon fidon risati, ni reti sudelakeka. 
„Ledesiron ganis votik”, vom asagof. 

Gan no atakomipon, ven papolon ini kvisinop. Stiliko aseadon dis tab. Man 
e vom akropons fo on ad kuradiikdn oni. 

„Fe no binobs gans“, man asagom. Aseidom oki sui stul okik ed asukom 
bladastumamusigi in radionaparat. 

Vom aseidof nai om ed anoidiilof me trikanads. Abinos vemo muadofik. 
Siipo gan afidon vaenaflogis e bosili keka. 

„ Lritidaloet obsik kosomikon ad dinads”, man asagom. 

Ya iin gol balidfovol gan azimufon valopo. Astegon kapi da yans maifik, 
abetueton korteni ed apladon jiedaspraniiloti sui juged. 

Man e vom alodons in dom balugik. Vatidugian no adabinon, te vatipbmom 
plodii dom. Ven man apomom vati ini boket, asa adunom algodiko, biia 
amogolom lii vobaplad okik, gan akomon, agramon ini boket ed abanon. 
Vat ajuton se boket, e man amutom pomon nog balna. 

In gad ludomil binii boad atopon; at abinon prifet. 

Ven vom agolof usio, gan apogolon ofi ed aniidranon leigo. Latikumo 
agolon kobii vom lii bakan ed ini miligiselidop. 

Ven iin poszedel man agekomom de vob, jimatan e gan astanons la 
gadayan. „Nu i lofilon potetis”, vom iikonof. 

-> 

„Brafd!”, man asagom ed ardbiilom kapi gana, „so ovedon pinadik jii kritid”. 
Lecek neforo pagebon, bi gan ablibon alneito in kvisinop. Afidon ed 
afidon. Semikna vom aseidof gani sui vatdrn, ed alna abinon vetotikum. 

Ven man e vom aseadons kobo ko gan, afomalons kritidazibis mu beno- 
smekikiin. 

„Ganaloet e redabrasid pekiikdl lonedons”, asagof vom, gani su viim oka 
kratildlo. 

Man abuiikomdv ziiddfabrasidi pla redabrasid, ab ledin pro om abinons 
pdtetabldgads. 

„Mutons binon so gretik as kap obik, e valiks kuratiko leigiks”, asagom. 

„E me potets kriidik”, vom alaiikof. 

„No! me pekiikdls”, man alesagom. Tano abaladikons ad blogads lafo me 
potets kriidik e lafo me potets pekiikols. Ai ven agolons lii bed, gan aseaton 
len futofinot beda ed avamiikon onis. 

E tano kritid eliikdmon. Vom adekof bimi smalik. 

Man asaikulom lii selidop ed aremon valikosi, keli aneodons ad kvisinon 
zalafidad sublimik. Zuo ablinom milgrami bal vaenaflogas patafeinik. 

„Fe binons latiks pro on”, aseifom, „ab ga sio sevonos, das binos kritid.” 
„Evilob nog manioton”, vom asagof, „lio, tikol, das sotobs ..., cedob ..., vo 
nu mutobs ...”. Ab no akanof laispikon. 

Man asagom nosi dii timil, tano: „No kanob dunon osi.” 

„No id ob”, vom asagof. „Sio if binonov gan seimik. Ab no ye ati. No! leno 
kanob dunon osi.” 

Man agleipom gani ed afimiikom oni sui pakemipolian saikula. Tano 
asaikulom al niladan. Viio vom akiikof redabrasidi ed amekof blogadis tel 
labii gretot kuratiko leigik. 

Niladan alodom fagoseatiko, ab no so vemo, das tav lunik azesiidonov. Too 
man agekomom pas iin soar. Takediko gan aseadon po om. 

„No akolkomob niladani, klu bosilo azisaikulobs”, asagom nekiiniko. 
,,Lindifos”, vom avokadof fredofiko, „ven amool, avatiilob, das benosmek 
redabrasida e potetablogadas patupon, if nog votikosi bebotoy.” 

Vom agidetof, e fidad abinon gudik. Len futs onsik gan afidon vaenaflogis 
patafeinik. Latikumo kilans aseadons nai ods su sof ini kandelalit logolo. 
Reto iin yel balidfovol vom akvisinof ziiddfabrasidi ad blogads demii 
distof. Ed iin yel fovol illabons varmizalis vidik. Dins at so gudons, das no 
sotoy fidon votikosi ad ons. 





Viio tim modik epasetikon. 
Gans rivons baldoti vemik. ■ 

Vods nekosomik in yeged ldpik komadols: 

pakemipolian - Gepacktrager (Fahrrad usw.), byclicle rack, porta-bagages; 
redabrasid - Rotkohl, purple cabbage, caule rubie; 
varmizals - Nudeln, noodles, vermicelli; 
ziidofabrasid - Sauerkraut. 

Gladatimad nulik. 

Fa ,Frank Roger’, ini VolapUk petradutol fa ,Hermann Philipps’. 

P el; 1. 

Akanob-la isevon osi. 

Abinos gladakoldik, ven agolob lu bed asoaro; atos binon nekosomik un 
yelasasun nuik. Seku kod seimik — ba bi afenob — no akupalob ad atos, ed 
agolom ini slipacem obik in tead balid. Atos abinon pok vemik. 

Poso ai fasilos ad dasevon dunamodi lonedik. 

Del: 2. 

Ven agalikob, asenom koldi mu vemofiki in logod oba. Dremolo seku kold 
aloadob se bed ed alenukob klotis. Abinos modo tu koldik ad dujeton. Jenofo 
no te akoldos, ab abinos flodik. Adoniogolob konstatolo, das tridem abinon 
mu slifabik. Aklulados, das pategon me glad, e pluna aperob leigaveti e tio 
asturob. 

Ad supad vemik oba valikos in donatead leigo pategon me glad. 

Me glad, sulo! 

Fumo flod adareigon plodo. Alogom plodio spetolo ad logon suti me nif 
petegoli u pu malotis anik do stom koldik no pespetol. Val ye alogoton kdso- 
miko. Asteifulob ad maifukon yani, lok ye afimon dub frod e no ayilidon. 

Kisi is jenon-li? If kold no nudranon ini dom obik plodao, kitopao komon-li 
ufo? Iba no labob koldukomi, klu atos no pakodon fa parat mijafidol. Mutos 
binon natajenot sota ut, keli buo neforo ebelifob. 

Avilob vestigon atosi. Atuvom telefonomi modigebovik oba us, ko ipladob 
oni asoaro. Ab id on afrodon fimio; pevilupon in gladajud slenik; no akanob 
storulon livio oni. Kluo no akanob kosukon oki ko vol plodik. Ablamob obi it, 
bi no alabob televidomi u radionaparati. Iba icedob, das atuponsov privati 
obik. Zuo abuukob ad no pabdladon dub reklams, muadaplosens stupadik e 
musig lasofik. Ab nu piplodukob de vol lolik. Amutob bemastikon sakadi at 
nen yuf plodao. 

Asteifulob ad maifukon koldulukamaramarif: ad mokon janedi, ab yan ota 
leigo afrodon fimio e no ayilidon, igo ven agebob nami. Donu alogob se fenat 
spelolo ad kupalukon beigolanis. Dom obik ye topon in harat no lifofik, e so 
goliko un god nek abinon su sut. 

Ledredal afaneton obi, noe bi dinads obik abinons go bisariks e mu 
neluveratiks, abi no asevob, lio okanob de ons. Afaemob, ab no akanob 
ramenon nuliidotis se koldulukamaramar obik. Asoafob, ab no drineds 
abinons plodu mogov obik, e vatidugians valik eflodons. Panufarmukob in 
dom obik, ed asevob modi nonik ad kosukon obi ko ek ud ad vokadon demu 
yuf. Aspelob, das stad at obinon nelaidupik e das val ovedon nomik 
sunikuno. 

Agegolob ini tead balid, ko bosilo las koldos. Akonstatob, das vatidugian 
nog ajafidon. Afulukob kluo banatubi, bi vatastok somik obinon-la frutik. 

Du asteifulob ad vatalon, kisi okanon-la dunon, if stad at olaidulonov, 
aslipikob donu ini bedateged pevilupolo. So abinos bosilo sufovik. 

Del: 3. 

Agalikob tui sulopikam sola. Agolob ini banacem ed adrinob vati bosik de 
tub. Vat vemo akoldon, ab no nog acenon ad glad. Afaemob, klu adoniogolob 
mu prudiko. Tridem abinon nog slifabikum ka adelo. 

In donotead vamot bo nog plu alasikon du neit. Gladajud bigikumon 
sevadoviko. Asteifulob donu ad maifukon koldulukamaramari me nam valik 
oba, ab no aplopob. Nuludotastok obik luveratiko adufikon dub flod, ab if 
okanobov blinon oni lopio, ko no nog abinos tu koldik, ba okanob sofukon 
faemi vemik oba. 

Id avilob donu livukon telefonomi modigebovik de gladavilup onik, ab atos 
leigo no ambgon. Asteifulob ad datikon tuvedi, ab amutob gegolon lopio, bi 
kold abinon nesufovik in klotem slenik oba. Nen nuludots ye no okanobov 
lovelifon lunupo. Liolunupo kanoy-li lovelifadon te me vat? Mogiko osevob osi 
suno. 

Du timil avokadob demu yuf aspelolo, das niladans u beigolans olilons obi, 
ab nek alilon yufivokadis oba. Asteifulob ad maifukon fenati, atos ye no 
amogos. Kludo asteifulob ad troivon oni, dat kold okanon skeapon e dat 
okanob plodikon. Ab tobids valik oba ablebons nensekiks. Afibob, bi ifidob 
nosi du dels tel, ed adremob vemiko. Asenob obi miserabiki, e dasper obik 
vemikon ai plu. 

Del:4. 

Nu jud slenik glada edavedon su vat in banatub. Akanob fasiliko breikon oni 
ad drinon, ab odelo atos ba no plu dmogon-la. 

Asteifulob ad doniogolon ve tridem, ab atos kluladon nemogon. Donatead 
ivedon sot gladada. Nek akanon plu loddn us. Atos abinon-li gladatimad lonik 
oba? Abinos loliko nesuemovik. 

Glad abedareigon i teadi balid. Boso abinos leigu splod volkanik, ab me 
glad pla lavat. Du buzedel bed avedon negebovik, e vat in banatub aflodon 
vifiko. Suno no plu olabob drinavati. Oparidob. 

Avatalob mogis obik: fefaemon u deiflodon. Bofiks no agudons. 

Avatalob ad fealotadon ini masad: jelop latik oba. Us ye nos abinon: 
adefos bed, vat, nos. Akanob-la rivon nufi, de kel okanob-la steifulon ad 
kupalukon eki, ab fenat balik tu asmalon, adas okanobov dupedon obi. 

Tui fin poszedela glad istaanikon ju masad. Atos abinon fin pro ob. Neforo 
osevob, katastof liosotik iglepadon obi. 

Kold abedareigon tikodi alik oba, ivedon vol obik: zan dabina obik. Dasper 
e nesuem mu gretikuns afanetons obi. Kikodo atos idrefon-li obi? Kikodo te 
obi-l? 

Ats abinons tikods latik oba. -> 

Asenom, asva pifarmLikob in gladad e das fino povilupob in masat levemik 
glada. Ba otuvons koapi obik — mu gudikuno pekonsefoli —, ven glad fino 
osmeton pos yels luldegmil u tummils u modikums. Menavans ostudons-la 
naatomi obik es opubons studotis do gladaman klanofik de paset lefagikun. 
Atikob, das bo sotom penon ones nunodi ad planon omikosi, do no asuemob 
utosi, kelos ajenon po ob. Alo atos binon nemuikos, keli kanob dunon pro 
menavans futurik. 

Finasag. 

Pansionan esoelol baldotu 67 nen roletans sevadik petuvom deadiko in 
masad doma smalik oka in fozif. Niludo adeadom dub def nuluda e vamota. 
Funilekot oklulukon patis modikum. Man aposbinukom peneti nereidovik, 
keli luveratiko ipenom vifiko, lebua adeadikom. ■ 


troivon zerschmettern, to smash, rumper; 
nesuem Verstandnislosigkeit, incomprehension; 
fozif Vorstadt, suburb, suburbio; 
funilekot Obduktion, autopsy, necroscopia; 
koldulukamaramar Kuhlschrank, fridge, refrigerator. 


Keda-dasasen. 

fa, Frank Roger', ini Voiapuk petradutol fa,Hermann Philipps'. 

„Dano!" el Jaime agespikom ed asokom jiyunani ninio da luyal rovik ini 
lecem smalik ko stul bal e skrin. Lecem avagon. 

„Binob-li visitan balik?" el Jaime asakom. 

„Si!" jiyunan agespikof. „ls po ,Mad Mex' jonodobs filmotis brefik speri- 
mantik pro posods balatik. Binos fatot *bevujafedik. Obelifol osi. Tiad 
filmota binon: „KEDA-DASASEN". Spelob, das ojuitol osi. Seidolos oli, 
bego!" Tano jiyunan amogolof. 

Aseidom oki, lits palasukons, lampads padagukons, e skrin aprimon ad 
flamulon. Buikiino alogom tiadadili: „ Keda-dasasen, ko visitan buik". 

„Kisi atos sinifon-li?" asakom oke. 

Filmot aprimon jonolo mani in lecem smalik sui skrin logetoli. Fumo 
atan binom visitan buik. „Aseadom uto, ko ob seadob anu", atikom. Su 
skrin nos ajenon du minuts anik, tano yan amaifikon in filmot, e man 
aninikom, kel alefanom *copaneifi gretik ed atadom visitani ad deidon 
omi. Ebo bu flap deidol skrin ablagikon. 

„Atos binon-li valikos?", el Jaime asakom oke. Tano yan amaifikon ed, 
ebo asa in filmot, man ko copaneif aninikom ed aronom lu om luvokadolo. 
Ledredolo el Jaime akupom, das no akanom skeapon, e das no aplobom 
kol lienetan at. Ad supad oma, sasenan tano agivom copaneifi ini nam ela 
Jaime ed asagom: „Eko! nu binos turn olik. Lejeikolod visitani balidkomol!" 

El Jaime alologom ed akupom kami, kel isumodon valikosi. „Benol", 
atikom ed apladom oki po yan. ■ 


*beviijafedik-,interaktiv, interactive'; *copaneif-,Hackmesser, machete'. 



Un hitup ayela kadaman:,Danny Zhang’ alautom poedoti sokol. 


Drim obik. 




Antau jaroj mi trovis mian esperon, 
e siso edesinob ad bevobon oni, 

Por plibonigi la mondan staton, 
ad dakipon oni suno poglomoli. 

Sed baldau mi sciis: 
uti keli alofob ed aspelob so vemo 
neniu serioza au sukcesa rigardis. 
Drim obik eparidikon somo. 

Tamen nun mi ne plu hezitas, 
bi e sperant e Volapuk oflorons. 

La verda stelo nian spelon montras, 
e silanans jenotemi obsik atemunons. ■ 


















